作者:歐陽炯
標題:木蘭花
內容:兒家夫婿心容易，身又不來書不寄。閒庭獨立鳥關關，悶向綠紗窗下睡，睡又不成愁已至。今年卻憶去年春，日照玉樓花似錦，樓上醉和春色寢。綠楊風送小鶯聲，堪愛晚來韶景甚，寶柱秦箏方再品。青蛾紅臉笑來迎，春早玉樓煙雨夜，簾外櫻桃花半謝。錦屏香冷繡衾寒，侵曉鵲聲來砌下，鸞鏡殘妝紅粉罷。黛眉雙點不成描，